**Προκήρυξη για την κάλυψη μιας (01) κενωθείσας θέσης μαθητή/-τριας για την Γ΄ τάξη του 2ου Πρότυπου Γυμνασίου Θεσσαλονίκης, 2023 -2024.**

To ΕΠΕΣ του 2ου Πρότυπου Γυμνασίου Θεσσαλονίκης με την υπ’ αριθμ. 3 /5-9-2023 Πράξη του, προκηρύσσει:

* Μια (1) θέση μαθητή/τριας για την Γ΄ Γυμνασίου

Οι υποψήφιοι/ες για την εισαγωγή αξιολογούνται σε δεξιότητες που απέκτησαν κατά τη διάρκεια της φοίτησής τους στο σχολείο σχετικές με την κατανόηση κειμένων της Ελληνικής Γλώσσας και τα Μαθηματικά. Το σύνολο των ερωτήσεων είναι 50 (25 για την κατανόηση κειμένου της Ελληνικής Γλώσσας και 25 για τα Μαθηματικά). Όλες οι ερωτήσεις είναι πολλαπλής επιλογής. Οι μαθητές/-τριες δεν απαιτείται να μελετήσουν πρόσθετη ύλη για να προετοιμαστούν για τη συμμετοχή τους στην εν λόγω διαδικασία.

Η διεξαγωγή της δοκιμασίας θα λάβει χώρα στις εγκαταστάσεις του σχολείου, τη Δευτέρα **11 Σεπτεμβρίου 2023** και ώρα **11:00 π.μ.** και θα έχει διάρκεια **150 λεπτά**.

Οποιαδήποτε κενή θέση προκύψει στην παραπάνω τάξη μέχρι και 20 Ιανουαρίου 2024 θα πληρωθεί από τους πίνακες επιλαχόντων/επιλαχουσών της παραπάνω διαδικασίας. Μετά την 20η Ιανουαρίου 2024 παύει η ισχύς των πινάκων επιλαχόντων / επιλαχουσών.

Οι αιτήσεις συμμετοχής στη διαδικασία επιλογής για την κάλυψη της κενωθείσας θέσεως μαθητή/τριας στο 2ο Πρότυπο Γυμνάσιο Θεσσαλονίκης κατατίθενται

**έως και την Παρασκευή 7 Σεπτεμβρίου 2023 (ώρα 14:00)**.

Απαιτούμενα δικαιολογητικά:

1. Υπεύθυνη δήλωση – Αίτηση και των δύο γονέων ότι συναινούν στη συμμετοχή του παιδιού τους στη διαδικασία

2. Πιστοποιητικό οικογενειακής κατάστασης

Η υποβολή των αιτήσεων πραγματοποιείται ως εξής:

**Α) με προσωπική παρουσία**των δυο γονέων/κηδεμόνων. Διαφορετικά, η αίτηση συνοδεύεται 1) από υπεύθυνη δήλωση gov.gr του απόντος γονέα/κηδεμόνα ότι συναινεί στην συμμετοχή του γιού ή της κόρης του στη διαδικασία και 2) από προσκόμιση πιστοποιητικού οικογενειακής κατάστασης

**ή**

**Β) ηλεκτρονικά,** στη διεύθυνση του ηλεκτρονικού ταχυδρομείου της σχολικής μονάδας ενδιαφέροντος με επισυναπτόμενα όλα τα απαραίτητα δικαιολογητικά. Στην περίπτωση αυτή, ο αριθμός πρωτοκόλλου αποστέλλεται ηλεκτρονικά. Στην περίπτωση που η αίτηση κατατίθεται ηλεκτρονικά, θα πρέπει να επισυναφθούν υπεύθυνες δηλώσεις και των δυο γονέων/κηδεμόνων μέσω της διαδικασίας που προβλέπεται στην ιστοσελίδα gov.gr .

Σε κάθε αίτηση αποδίδεται κωδικός που είναι ο αριθμός πρωτοκόλλου της αίτησης. Η συμμετοχή στη δοκιμασία (τεστ) δεξιοτήτων επιτρέπεται ανεξάρτητα από τον τόπο διαμονής του/της μαθητή/-τριας.

**Οι υποψήφιοι μαθητές/-τριες** **οφείλουν να προσκομίσουν κατά την ημερομηνία διενέργειας της δοκιμασίας δεξιοτήτων :**

**1) αστυνομική ταυτότητα ή διαβατήριο καθώς και**

**2) το αποδεικτικό υποβολής της αίτησής τους που φέρει τον κωδικό της αίτησης για την πλήρη ταυτοποίησή τους**.

Κατά την ημέρα διεξαγωγής της δοκιμασίας δεξιοτήτων (τεστ) **οι υποψήφιοι προσέρχονται στην οικεία σχολική μονάδα, μία ώρα πριν την έναρξη** της δοκιμασίας δεξιοτήτων (τεστ).

Σε περίπτωση ισοβαθμίας, η τελική σειρά κατάταξης καθορίζεται με κλήρωση με ευθύνη του ΕΠ.Ε.Σ. και παρουσία των ενδιαφερόμενων γονέων ή κηδεμόνων.

Η Πρόεδρος του ΕΠΕΣ

Βασιλική Μητροπούλου,

καθηγήτρια ΑΠΘ